stanford-oval/wikipedia huggingface dataset:
Knut Oskar Pihl
Lyhyt ura

Pihl sai Fabergélta 2 000 ruplan lainan, minkä turvin hän pystyi perustamaan työhuoneen Moskovaan. Pihlin työpaja työllisti noin 30 kisälliä ja oppipoikaa. Hänen lähin miehensä oli suomalainen Oskar Sewon.
Pihlin pahjassa valmistettiin enimmäkseen jalokivi- ja kultakoruja, mutta jonkin verran myös pieniä taide- ja käyttöesineitä. Siellä valmistettiin tilaustyönä myös suuri rintakoru keisari Nikolai II:lle. Se oli suunniteltu juhlapukuiselle keisarinnalle, ja se oli tehty kullasta ja sen upotukset olivat hopeaa. Sitä koristi lisäksi viisi suorakaiteen muotoista pyörtöhiottua smaragdia, joista suurin oli noin 45 karaattia. Timantteja korussa oli 228, ja niiden paino oli yhteensä 85 karaatia. Koru on sittemmin kadonnut.
Pihl kuoli 37-vuotiaana verenmyrkytykseen. Hänen pajansa toiminta jatkoi sen jälkeen vielä jonkin aikaa. Fabergé lunasti kuitenkin pajan itsellensä.
Kirstuanjärvi

| Kirstuanjärvi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Nokia
Koordinaatit:  61°24′37″N, 23°20′34″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue‎ (35.21)
Laskuoja:  oja Tottijärveen 
Järvinumero:  35.211.1.010 
Mittaustietoja
Pinnankorkeus:  97,6 m 
Rantaviiva:  1,26 km 
Pinta-ala:  0,08146 km² 
 fiKirstuanjärvi 
Kirstuanjärvi  on Pirkanmaalla Nokialla Tottijärvellä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Kirstuanjärvi on osa Pyhäjärven lähialuetta.
Maantietoa

Järven pituus on 350 metriä, leveys 300 metriä ja sen pinta-ala on 8,1 hehtaaria. Järvi on matalarantainen ja rannat ovat soistuneet. Järven etelä- ja länsipuolella sijaitsee peltomaita ja muualla on metsämaita. Järveen laskee vain kaksi lyhyttä metsäojaa. Järven laskuoja lähtee etelärannasta ja se juoksee kilometrin verran peltomaiden läpi ja laskee sitten Tottijärven koillisrantaan. Rantaviivan pituus on 1,3 kilometriä. Järven länsipuolella sijaitsee kolmen maatilan pellot. Ranta on suota, mutta siitä huolimatta sinne on rakennettu kolme vapaa-ajan asuntoa. Niille johtaa tiet järveä noin 300 metrin päästä ohittavalta yhdystieltä 2292.
Historiaa

Vuonna 1953 julkaistussa peruskartassa järven ympärillä oli nykyistä paljon enemmän peltoa. Itärannan niemekkeellä oli peltotilkkuja ja järven pohjoisosissa muutama peltoalue. Peltojen kuivatusojat oli johdettu rantasuolle tai suoraan järveen. Rantojen läheisyyteen on rakennettu vapaa-ajan asuntoja verrattain myöhään. Voidaan ajatella, että vuoden 1980 peruskartan jälkipainoksena olevat asuntojen merkinnät kertovat ensimmäisen asunnon rakentamisajasta. Edellä mainitut peltoalueet ovat nykyään metsitettyjä, mikä on tapahtunut vuoden 1991 kartan julkaisun jälkeen.
Kiuruveden kotiseutumuseo

| Kiuruveden kotiseutumuseo |
| --- | --- |
 Kiuruveden kotiseutumuseon rakennus.
Tyyppi:  kotiseutumuseo, paikallismuseo
Osoite:  Kirkkoharjuntie 2, 74700 Kiuruvesi
Sijainti:  Kiuruveden keskustaajama
Kotisivut:  Kiuruveden kotiseutumuseo
Koordinaatit:  63°39′00″N, 26°37′55″E
 fiKiuruveden kotiseutumuseo 
   
Kiuruveden kotiseutumuseo on pohjoissavolaisessa Kiuruveden kaupungissa sijaitseva kotiseutumuseo. Museota ylläpitää Kiuruveden kaupunki. Museo esittelee muun muassa savolaisen pihapiirin esineistöineen. Nykyinen museorakennus on entinen lainajyvästö eli pitäjänmakasiini, jossa säilytettiin siemenviljaa katovuosien varalle. Ennen museokäyttöä rakennus toimi Kiuruveden luterilaisen seurakunnan siunauskappelina.
Entinen savupirttiteemainen museo paloi 14. huhtikuuta 1973, jolloin tuhoutui noin 4500 esinettä.
 Tuhoutuneiden tilalle kerättiin esineitä mm. Museoralliksi kutsutussa keräyskampanjassa.
Ensimmäinen kotiseutumuseo Männistönmäen kalliolla

Kiuruveden ensimmäinen kotiseutumuseo perustettiin mm. Kotiseutuyhdistyksen aloitteesta Museonmäki-nimen saaneelle alueelle, jonne siirrettiin vuonna 1860 rakennettu savupirtti Sulkavan kylästä vuonna 1944. Savupirtin ohella alueella oli luhtiaitta ja tuulimylly.
Keskeinen hahmo kotiseutumuseon toiminnassa oli Museo-Paavona tunnettu kotiseutuvaikuttaja Paavo Ruotsalainen (1892-1977), jonka keräämä ja lahjoittama esineistö kuului ensimmäisen museon kokoelmiin. Ruotsalainen myös hoiti museota.
Vanhan museon palon jälkeen museotoiminta siirtyi yhdistyspohjalta kunnalliseksi. Nykyinen museorakennus saatiin lahjoituksena seurakunnalta ja museon perustamisesta päätettiin kotiseutu- ja kulttuurilautakunnassa vuonna 1975.
Kirjallisuutta

Huovinen, Leo: Kiuruvesi 1873-1980.  Kiuruvesi:  Lions Club Kiuruvesi, 1988.  ISBN 951-99953-7-4.
Aiheesta muualla

Kiuruveden kotiseutumuseo (pohjois-savonmuisti.fi)
Kasvottomat sotilaat

| Kasvottomat sotilaat> The Unit |
| --- | --- |

Tyyli:  toiminta, draama
Kestoaika:  noin 42 minuuttia
Luoja(t):  David Mamet
Alkuperämaa:   Yhdysvallat
Alkuperäiskieli:  englanti
Verkko:   CBS    MTV3
Esitetty:  7. maaliskuuta 2006 – 10. toukokuuta 2009
Jaksoja:  69
Tuotanto
Tuottaja(t):  David Mamet, Shawn Ryan, Vahan Moosekian
Ohjaaja(t):  Steven DePaul, Bill L. Norton, Steve Gomer, David Mamet, Vahan Moosekian jne.
Käsikirjoittaja(t):  Eric L. Haney, David Mamet, Randy Huggins, Emily Halpern, Sterling Anderson, Lynn Mamet jne.
Tuotantoyhtiö(t):  David Mamet Chicago, 20th Century Fox Television, CBS, MiddKid Productions
Palkinnot
Ehdokkuudet:  Emmy (Outstanding Stunt Coordination, 2006)
Aiheesta muualla
IMDb 
Kasvottomat sotilaat (The Unit) on yhdysvaltalainen CBS-kanavan toimintasarja, joka kertoo Yhdysvaltain maavoimien salaisesta erikoisjoukosta. Sarjaa tehtiin neljä tuotantokautta, jotka ensiesitettiin vuosina 2006–2009.
Sarjan on luonut David Mamet ja se perustuu Eric L. Haneyn kirjaan Inside Delta Force. Haney oli itse Delta Force -erikoisjoukon ensimmäisiä jäseniä ja hän toimii myös yhtenä sarjan tuottajista.
Suomessa sarjaa esitti MTV3 maaliskuusta 2007 lähtien.
Juoni

The Unit, Delta Forcea vastaava erikoisyksikkö, koostuu Yhdysvaltain maavoimien parhaista sotilaista. Se voidaan lähettää minne tahansa maailmassa hoitamaan mitä tahansa tehtävää. Yksikön tehtävät ovat pääasiassa terrorismin vastaista toimintaa ja vastaterrorismia. Sarjassa seurataan yksikön toimintaa, sen sotilaita ja näiden perheiden arkea kuvitteellisessa Fort Griffithin sotilastukikohdassa, jossa erikoisyksikkö toimii kulissi-huoltoyksikön "303rd Logistical Studies Group" nimellä.
Päähenkilöt

| Näyttelijä | Rooli | Koodinimi |
| --- | --- | --- |
| Dennis Haysbert | SGM Jonas Blane | Snake Doctor |
| Regina Taylor | Molly Blane |  |
| Scott Foley | SFG Bob Brown | Cool Breeze |
| Audrey Marie Anderson | Kim Brown |  |
| Max Martini | MSG Mack Gerhardt | Dirt Diver |
| Abby Brammell | Tiffy Gerhardt |  |
| Robert Patrick | Eversti Tom Ryan | Blue Iguana |
| Michael Irby | SFC Charles Grey | Betty Blue |
| Demore Barnes | SFC Hector Williams | Hammer Head |
| Nicole Steinwedell | W-1 Bridget Sullivan | Red Cap |
| Kavita Patil | SGT Kayla Medawar |  |
| Susan Matus | SGT Sarah Irvine |  |
| Rebecca Pidgeon | Charlotte Ryan |  |
| Summer Glau | Crystal Burns |  |
| Daniel Wisler | Jeremy Erhart |  |
| Wes Chatham | SSG Sam McBride | Whiplash |
Tuotantokaudet ja katsojamäärät

Yhdysvalloissa sarjan ensimmäisen tuotantokauden 13 jaksoa esitettiin maalis–toukokuussa 2006 ja toisen kauden jaksot syyskuusta 2006 eteenpäin. Kolmas tuotantokausi alkoi puolestaan 25. syyskuuta 2007 ja päättyi 18. joulukuuta 2007. Toukokuussa 2008 vahvistettiin sarjan neljännen tuotantokauden tilaus. Sen esittäminen aloitettiin Yhdysvalloissa syyskuussa 2008, josta se jatkui toukokuulle 2009.
Sarjan poikkeuksellinen aloitus johtuu siitä, että se korvasi edellisen kesken kauden ohjelmapaikalta lopetetun sarjan (mid-season replacement).
Tuotantokausien keskimääräiset katsojamäärät ja kokonaissijoitus Yhdysvalloissa:
| Kausi | Lähetysaika | Aloitusjakso | Päätösjakso | Sijoitus | Katsojia (milj> ) |
| --- | --- | --- | --- | --- | --- |
| 1. | Tiistai klo 21 | 7. maaliskuuta 2006 | 16. toukokuuta 2006 | #14 | 15,5 |
| 2. | Tiistai klo 21 | 19. syyskuuta 2006 | 8. toukokuuta 2007 | #36 | 11,1 |
| 3. | Tiistai klo 21 | 25. syyskuuta 2007 | 18. joulukuuta 2007 | #37 | 10,7 |
| 4. | Sunnuntai klo 22 | 28. syyskuuta 2008 | toukokuu 2009 | #28 | 10,45 |
Tuotantokaudet ja katsojamäärät > DVD-julkaisut

| Julkaisu | Alue(koodi) 1 | Alue 2 | Alue 3 | Alue 4 |
| --- | --- | --- | --- | --- |
| 1. tuotantokausi | 19. syyskuuta 2006 | 30. huhtikuuta 2007 Ranska: 4. heinäkuuta 2007   Belgia: 8. elokuuta 2007 | 18. huhtikuuta 2007 | 18. huhtikuuta 2007 |
| 2. tuotantokausi | 25. syyskuuta 2007 | 22. lokakuuta 2007 |  | 4. maaliskuuta 2008 |
| 3. tuotantokausi | 14. lokakuuta 2008 | 20. lokakuuta 2008 |  | joulukuu 2008 |
Aiheesta muualla

The Unit Internet Movie Databasessa (englanniksi)
Kate French

| Kate French> Henkilötiedot |
| --- | --- |
Syntynyt: 1984 Flemington, New Jersey, Yhdysvallat
Ammatti:  näyttelijä, malli
Näyttelijä
Aktiivisena:  2006–
Merkittävät roolit:  Brooke Crawford   (Wicked Wicked Wicked)   Niki Stevens   (L-koodi)
Aiheesta muualla
IMDb 
Kate French (s. 1984 Flemington, New Jersey, Yhdysvallat) on yhdysvaltalainen näyttelijä ja malli.
Ura

Kate French toimi nuorena mallina, mutta alkoi sittemmin luoda uraa näyttelijänä. Hän sai ensimmäisen elokuvaroolinsa elokuvasta Accepted vuonna 2006. Samana vuonna hän sai pääroolin televisiosarjasta Wicked Wicked Wicked.  Sarja kuitenkin lopetettiin vuonna 2007. Frech esitti näyttelijä Niki Stevensiä sarjassa L-koodi vuosina 2008–2009. Hän on vieraillut myös mm. sarjoissa Tunteet pelissä, CSI: Miami ja Gossip Girl.
Yksityiselämä

Kate Frenchin vanhemmat Joan ja Rob French ovat työskennelleet malleina. Hänen isäpuolensa on muotivalokuvaaja.French kasvoi Long Islandilla kolmen sisaruksensa kanssa. Nykyään hän asuu West Hollywoodissa. French on opiskellut Kalifornian yliopistossa. Hän harrastaa mm. kirjoittamista, surfailua ja lenkkeilyä koiran kanssa.
Filmografia > Elokuvat

Accepted (2006) - Glen's Party Girl
Annetaan palaa! (Fired Up!, 2009) - Cute Captain
Sutures (2009) - Shannon
K Citizen (2009) - Mandy
Language of a Broken Heart (2010) - Emma
Girltrash: All Night Long (2010) - Sid
Filmografia > Televisio

Wicked Wicked Games (2006–2007) -  Brooke Crawford (50 jaksoa)
South of Nowhere (2007–2008) - Sasha Miller (5 jaksoa)
L-koodi (2008-2009) - Niki Stevens (15 jaksoa)
Gossip Girl (2009) - Elle (2 jaksoa)
CSI: Miami (2009) - Rita (1 jakso)
Beyond the Break (2009) - Riley Westlake (4 jaksoa)
Aiheesta muualla

Kate French Internet Movie Databasessa. (englanniksi)
Somalian historian aikajana

Itä-Afrikasta löytynyt Homo ergasterin kallo.
Laas Geelin luolamaalauksia.
Raunioita Zeilasta (Saylac).
Somalian aikajana on tiivistelmä Somalian historiasta Afrikan sarvessa.
Afrikan sarven esihistoriaa

5,4–6,3 miljoonaa vuotta sitten eläneiden ihmisapinoiden jäänteitä on löytynyt Awash-joen alajuoksun laaksosta.
noin 3 200 000 eaa. varhainen apinaihmislaji Australopithecus afarensis eli Afarin syvänköalueella. Kuuluisa lajiin liittyvä "Lucy"-niminen löytö tehtiin Etiopiasta vuonna 1974.
noin 100 000 eaa. Laas Geelistä löydetyt Afrikan varhaisimmat, Acheulin kulttuurin aikaiset luolamaalaukset maalattiin.
noin 3 000 eaa. Afrikan sarven alueella tunnettiin kahvi, teff, hirssi, durra, ohra, ja ensete. Siellä kesytettiin aasit ja kissat. Muut kotieläimet levisivät Sahelin ja Niilin alueilta.
Antiikki ja keskiaika

noin 2500 eaa. egyptiläisten vanhin tunnettu matka Puntin maahan faarao Sahuren aikana
noin 1950 eaa. Egyptin faarao Mentuhotep III:n hallintokautena tehtiin yksi tai useampia matkoja Puntiin.
noin 1500 eaa. Egyptin kuningatar Hatšepsutin hallintokaudella kertomus matkasta on kuvattu korkokuvaan Hatšepsutin hautatemppelissä. Puntia hallitsi reliefin kirjoituksen mukaan kuningas Parahu ja kuningatar Ati.
noin 1300 eaa. kirjataan egyptiläisten kauppamatkat Puntin maahan hajusteita hakemaan
noin 100-luvulla Aksumin kuningaskunta perustettiin
600-luvulla Adalin sulttaanikunta perustettiin
noin 1000-luvulla rakennettiin Somaliaan ensimmäiset moskeijat
1300-luvulla tutkimusmatkailija Ibn Battuta vieraili Mogadishussa
1400-luvulla sana “somali” mainittiin ensimmäistä kertaa. Tutkimusmatkailija ja merenkävijä Zheng He vieraili Afrikan itärannikolla ja tapasi muun muassa Mogadishun kauppiaita.
1500-luvulla Ahmed Gurey löi Etiopian joukot ja  Portugalin laivasto valtasi rannikkokaupunkeja
Kolonialismin aika

1860-luvulla Ranska otti haltuunsa Djiboutin alueen
1875 Egypti otti haltuunsa rannikko- ja sisämaakaupunkeja
1884  siirtomaavallat jakoivat Afrikan Berliinissä
1887 Britannia otti Somalimaan suojelualueekseen
1888 Yhdistynyt kuningaskunta ja Ranska sopivat siirtomaa-alueidensa rajoista, Brittiläinen Somalimaa ja Ranskan Somalimaa syntyivät
1889 Italia otti suojelukseensa Keski–Somalian Sansibarin sulttaanilta, syntyy Italian Somalimaa
1900 Mohammad Abdille Hassan aloitti sodan brittejä vastaan (Dervišši-sota)
1921 Mohammad Abdille Hassanin joukot kukistettiin
1925 Jubbajoen itäpuoli Keniasta siirtyi Italian suojelualueeksi
1936 Italian Somalimaahan liitettiin somalia puhuvat alueet Etiopiasta
1940 Italia miehitti Brittiläisen Somalimaan
1941 Yhdistynyt kuningaskunnat miehitti Italian Somalimaan
1947 Ensimmäinen poliittinen puolue Somali Youth League perustettiin
1950 Italian Somalimaasta tuli Italian ylläpitämä YK:n suojelualue
1956 Italian Somalimaa nimettiin Somaliaksi ja alue sai sisäisen autonomian
Itsenäisyyden aika

1960 Yhdistynyt kuningaskunta ja Italian alueet itsenäistyivät ja muodostivat Somalian tasavallan
1963 Rajakiista Kenian kanssa ja diplomaattisuhteet katkesivat Isoon-Britanniaan vuoteen 1968 saakka
1964 Rajakiista Etiopian kanssa puhkesi sodaksi
1967 Abdirashid Ali Shermarke valittiin presidentiksi
1969 Siad Barre otti vallan, kun presidentti Shermarke murhattiin
1970 Barre julistaa Somalian sosialistiseksi valtioksi ja kansallisti suurimman osan yrityksistä
1971 Somalista tuli maan virallinen kieli
1974 Somalia liittyi Arabiliittoon
1974 Pitkä kuivuus aiheutti nälänhätää ja pakolaisuuttta Etiopian alueelle
1977 Somalia valtsi somalien asuttaman Ogadenin Etiopialta (Ogadenin sota 1977–1978)
1978 Sota päättyi somaliarmeijan karkotukseen Etiopiasta Neuvostoliiton tuella
1981 Isaaq-klaani perusti SNM-vastarintaliikkeen, kun pohjoisen klaanit jäivät ilman hallituspaikkaa
1988 Somalian pelastuksen demokraattinen rintama ja muut kapinaliikkeet aloittivat sissisodan Barren hallintoa vastaan pohjoisessa. Etiopia tuki kapinallisia ja Somalian sisällissota alkoi.
1990 Somalien diaspora alkoi maan epävakaissa oloissa
Sisällissota

1991 Siad Barre ajettiin maanpakoon Keniaan, ja kapinapäälliköt Mohamed Farrah Aidid ja Ali Mahdi Mohamed hyökkäsivät toisiaan vastaan. Entinen Brittiläisen Somalimaan alue julistautui yksipuolisesti itsenäiseksi Somalimaaksi ja Ali Mahdi Mohamedista tuli sen presidentti.
1992 Yhdysvaltain laivasto rantautui Mogadishuun valmistelemaan YK:n joukkojen tuloa
1993 Yhdysvaltain armeijan eliittijoukot hävisivät Mogadishun taistelun sotalordien joukoille (tapahtumista tehdään myöhemmin kirja ja elokuva "Isku Mogadishuun")
1994 Yhdysvaltain joukot poistuivat Somaliasta
1995 YK:n rauhanturvaajat vetäytyivät epäonnistuttuaan tehtävässään
1995 kesäkuussa Mohamed Farrah Aidid julistautui presidentiksi
1996 sotalordi, presidentti Mohamed Farrah Aidid kuoli. Seuraajaksi nousi hänen Yhdysvalloissa sotilaaksi koulutettu poikansa Hussein.
1998 Puntmaan alue julistautui autonomiaksi
2000 rauhankokouksessa Djiboutissa valittiin Abdiqasim Salad Hassan Somalian väliaikaiseksi presidentiksi
2001 YK pyysi ruoka-apua kuivuuden johdosta puolelle miljoonalle somalille
2004 väliaikainen parlamentti valitsi siirtymäkauden hallituksen Keniassa ja Abdullahi Yusuf nimitettiin presidentiksi.
2004 joulukuussa tsunamissa hukkui satoja ja tuhoutui Hafunin saari ja tuhansia joutui kodittomiksi
2005 pääministeri Ali Muhammad Ghedi selvisi salamurhayrityksestä
2006 väliaikainen parlamentti kokoontui Baidoassa ensimmäistä kertaa sen jälkeen, kun se muodostettiin Keniassa vuonna 2004
2006 sotalordien väliset taistelut puhkesivat Mogadishussa. Islamilaisten oikeusistuinten liiton joukot ottivat vallan ajettuaan sotalordien joukot pakoon (Somalian sota 2006-)
Uskonnollinen kapina

2006 heinäkuussa Etiopia siirsi joukkojaan Somaliaan. Afrikan Unioni ja Arabiliitto pyysivät Etiopiaa vetämään joukkonsa pois Somaliasta.
2006 Somalian ensimmäisellä itsemurhapommittajalla oli kohteenaan presidentti Yusuf parlamentin ulkopuolella Baidoassa. Murhayritys epäonnistui.
2006 joulukuun lopulla Etiopia julisti olevansa sodassa islamisteja vastaan ja valtasi Somalian siirtymäkauden hallituksen joukkojen kanssa Mogadishun
2007 Yhdysvallat lähetti ohjuksia eteläsomalialaiseen kylään ja myöhemmin Puntmaahan ja Dhobleen. Maalitauluna oli Al-Qaida. Iskuissa kuoli ja haavoittui myös siviilejä. Tämä on ensimmäinen Yhdysvaltain tunnettu sotilaallinen puuttuminen maan tilanteeseen vuoden 1993 jälkeen.
2007 YK:n turvallisuusneuvosto hyväksyi puoleksi vuodeksi Afrikan Unionin rauhanturvajoukot Somaliaan.
2007 taistelut puhkesivat Mogadishussa. Punaisen Ristin mukaan taistelut olivat pahimmat 15 vuoteen. Yli 320 000 somalia pakeni. Satoja kuoli.
2007 merirosvot uhkasivat YK:n ruoka-apua. Myöhemmin Euroopan unioni ja YK:n turvallisuuskomitea pyysivät kansainvälistä apua merirosvouksen lopettamiseksi Somalian rannikolla.
2007 väliaikaishallituksen pääministeri Ghedi pelastui itsemurhapommittajalta asunnossaan.
2007 ihmisoikeusjärjestö Human Rights Watch väitti Etiopian, Somalian siirtymäajan hallituksen ja kapinallisjoukkojen syyllistyneen sotarikoksiin.
2007 YK:n edustaja kuvasi Somalian kriisiä pahimmaksi Afrikassa ja esitti kansainvälisen oikeuden käyttöä. Pakolaisten määrä nousi miljoonaan, kun 200 000 pakeni taisteluja pääkaupungista.
2007 Etiopian joukot poistuivat Gurielista, mutta palasivat kesäkuussa 2008
2008 huhtikuussa Yhdysvaltain ohjus tappoi islamilaisen Al-Shabaab-ryhmän johtajan Aden Hashi Farahin.
2008 kesäkuussa Somalian siirtymäkauden hallitus solmi tulitauon “Alliance for Re-Liberation of Somalia” -oppositioryhmän kanssa.
2008 Islamilaisten tuomioistuinten johtaja Hassan Dahir Aweys hylkäsi hallituksen tarjoaman sopimuksen, jonka mukaan etiopialaiset lähtisivät Somaliasta 120 päivän kuluttua rauhasta.
2008 heinäkuussa YK:n kehitysohjelman johtaja Somaliassa Osman Ali Ahmed murhattiin Mogadishussa. Kaikki sodan osapuolet tuomitsivat ampumisen.
Aiheesta muualla

Timeline Somalia (Arkistoitu – Internet Archive)
Timeline - Somalia
Eastern Africa, 1900 A.D.–present Timeline of arthistory
Mohammad Abdille Hassanin muistomerkki Mogadishussa.
Abdullahi Yusuf Ahmed
Lippu Ahlu Sunnah Waljamaca.
Kinjirō Shimizu

| Henkilötiedot |
| --- | --- | --- |
Koko nimi: Kinjirō Shimizu
Syntymäaika: 
Syntymäpaikka: Japani
Kansalaisuus:  Japani
Pelipaikka: Hyökkääjä
Junioriseurat
: Kwansei Gakuin University
Maajoukkue
| 1925 | Japani | 1 (0) |
Kinjirō Shimizu (jap. 清水 金二郎, Shimizu Kinjirō) oli japanilainen jalkapalloilija.
Jalkapallomaajoukkue

Shimizu debytoi Japanin maajoukkueessa toukokuussa 1925.
Aiheesta muualla

National Football Teams
Kirill Djakov

| Kirill Djakov> Henkilötiedot |
| --- | --- |
Syntynyt: 21. toukokuuta 1993 Nižni Tagil, Venäjä
Kansalaisuus:   Venäjä
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  95 kg
Pelaajaura
Pääsarjaura:  2010–
Aik. seurat:  Jugra Hanty-Mansijsk (KHL) Torpedo Nižni Novgorod (KHL) Lada Toljatti (KHL) Neftehimik Nižnekamsk (KHL) Metallurg Novokuznetsk (KHL) Admiral Vladivostok (KHL) Junost Minsk (BXL) HK Sotši (KHL) HKm Zvolen (SloEL)
KHL-varaus:  47. varaus, 2010 Jugra Hanty-Mansijsk
Kirill Djakov (s. 21. toukokuuta 1993 Nižni Tagil) on venäläinen jääkiekkoilija, pelipaikaltaan puolustaja. Djakov laukoo vasemmalta.
Ura

Djakov debytoi KHL:ssä kaudella 2011–2012 Jugra Hanty-Mansijskin paidassa. Djakov pelasi seurassa kolmen kauden ajan, kunnes hän siirtyi Torpedo Nižni Novgorodin riveihin kaudelle 2014–2015. Vuonna 2018 Djokov pelasi Admiral Vladivostokissa ja teki henkilökohtaisen pääsarjatason piste-ennätyksensä 3+16=19. Hän päätti jatkaa seurassa kaudella 2019–2020.
Djakov sai 15 kuukauden kilpailukiellon maaliskuussa 2020 kokaiinin käytöstä.
Kuolajärven rautatieasema

Kuolajärvi (lyh. Kjv, ven. Куолаярви) on lakkautettu rautatieasema Venäjällä Alakurtin kylässä Kantalahden piirissä Alakurtin radalla.
Rautatieasema perustettiin vuonna 1941 ja sotien aikana suomalaiset ja saksalaiset liikennöivät tällä radalla Karhuun asti, jolloin Kuolajärvi oli osa Kelloselkä-Karhu-rataa. Kuolajärvi jäi viime sotien takia Neuvostoliiton puolelle ja liikenne Alakurtista tänne lopetettiin vuonna 1954.
Tämän liikennepaikan alueella voi edelleen olla toimivia hyppymiinoja.
Kuolajärvestä noin 13 kilometriä Suomen suuntaan sijaitsi 19. heinäkuuta 1941 avattu Neuvostoliiton puolelle jäänyt Sallan liikennepaikka.
Keijo Komppa

Keijo Kalervo Emil Komppa (10. huhtikuuta 1928 Helsinki – 22. kesäkuuta 2009 Helsinki) oli suomalainen näyttelijä. Hän esiintyi televisiosarjassa Sodan ja rauhan miehet J. K. Paasikivenä sekä televisiosarjassa Naapurilähiö. Hän toimi Suomen Kansallisteatterissa 1982–1995 ja sitä ennen monissa muissa teattereissa.
Komppa valmistui Teatterikoulun korkeakouluosastolta 1967 suoritettuaan ohjaaja-dramaturgitutkinnon.
Komppa esiintyi jo 1930-luvulla lapsinäyttelijänä, mutta varsinaisesti ura alkoi Helsingin teiniteatterista 1940-luvun lopulla ja Ylioppilasteatterista, jonka johtaja hän oli 1952–1954. 1950-luvulta alkaen hän näytteli elokuvissa ja toimi radioteatterissa ohjaajana ja näyttelijänä, elokuvassa, sittemmin televisiossa ja teki pitkän uransa aikana myös valistusfilmejä ja lyhytelokuvia. Hän lainasi äänensä useihin piirroselokuviin ja esiintyi Knalli ja sateenvarjo -radiokuunnelmissa. 1980-luvun alkupuolella hän ohjasi MTV:lle perhesarjaa Tavataan Karppisilla.
Komppa sai Pro Finlandia -mitalin 1991 ja teatterineuvoksen arvonimen 1997. Hänelle myönnettiin ylimääräinen taiteilijaeläke.
Filmografia

Varsovan laulu (1953)
Se alkoi sateessa (1953)
Olemme kaikki syyllisiä (1954)
Villi Pohjola (1955)
Lähellä syntiä (1955)
Sankarialokas (1955)
Tyttö lähtee kasarmiin (1956)
Vihdoinkin hääyö... (1957)
Vääpelin kauhu (1957)
Kolmas laukaus (1959)
Ei ruumiita makuuhuoneeseen (1959)
Skandaali tyttökoulussa (1960)
Opettajatar seikkailee (1960)
Nina ja Erik (1960)
Molskis, sanoi Eemeli, molskis! (1960)
Kaks’ tavallista Lahtista (1960)
Isaskar Keturin ihmeelliset seikkailut (1960)
Toivelauluja (1961)
Minkkiturkki (1961)
Miljoonavaillinki (1961)
Me (1961)
Kertokaa se hänelle... (1961)
Vaarallista vapautta (1962)
Tähdet kertovat, komisario Palmu (1962)
Kielletty kirja (1965)
Pariisilaissolmio (1965, tv)
Ylilääkäri (1966, tv)
Johan nyt on markkinat! (1966)
Äl’ yli päästä perhanaa (1968)
Kunnon sotamies Svejkin seikkailuja (1968, televisiosarja)
Täällä Pohjantähden alla (1968)
Vodkaa, komisario Palmu (1969)
Naapurilähiö (1969, tv)
Vinski ja Vinsentti (1970, tv)
Pilvilinna (1970)
Luottamus (1976)
Sodan ja rauhan miehet (1978, televisiosarja)
Knalli ja sateenvarjo (1979–1997)
Akaton mies (1983)
Ihmiselon ihanuus ja kurjuus (1988)
Vääpeli Körmy ja marsalkan sauva (1990)
Kadunlakaisijat (1991)
Mitä minä tekisin? (1993)
Tuomitut (1995)
Isältä pojalle (1996)
Nortia (1996, televisiosarja)
Paluu naapurilähiöön (1997, televisiosarja)
Aiheesta muualla

Keijo Kompan muistokirjoitus Helsingin Sanomissa